Иван Пейчев
Нямаше ветрове…

chitanka.info

Нямаше ветрове,

нямаше нищо.

Под случайни звезди

неслучайно се

срещнахме с тебе.

Нямаше ветрове,

нямаше нищо.

Ние просто

отплувахме

под звездите.

Не тъгувай, че няма

звезди

във края на пътя.

Не тъгувай —

единствена моя,

всички пътища

свършват

и няма звезди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.